**Právna metodológia (LS 1. roč. Mgr.) – sylabus a otázky na skúšku**

**Literatúra**: MELZER, Filip: Metodologie nalézání práva. Praha : C. H. Beck, 2011.

 GÁBRIŠ, Tomáš: Preskriptívna teória práva. Bratislava : VEDA, 2020.

Prednášky 1/0

**Sylabus a otázky na skúšku:**

1. **Metodológia práva, filozofia práva a teória práva. Súkromnoprávna a verejnoprávna metodológia. ZDIEĽANÁ PREDNÁŠKA – Tomáš Gábriš, Miriam Laclavíková**

**Okruhy:**

1. Teória práva a metodológia práva – vzájomné vzťahy, vymedzenie predmetu – abstrakcia/zovšeobecnenie statických právnych pojmov, inštitútov a noriem verzus identifikovanie metodológie práva ako dynamickej/preskriptívnej/procedurálnej teórie práva

2. Filozofia práva a metodológia práva – vzájomné vzťahy, vymedzenie predmetu – skúmanie základných filozofických otázok v práve (ontológia, epistemológia a axiológia práva, filozofia mysle a vedomia v práve, antropológia, logika, etika, estetika) verzus aplikácia metodológie ako osobitnej vedeckej náuky o metódach na právo

3. Predmet právnej metodológie – špecifické metódy alebo štandardné operácie? – využíva právo iba metódy identifikované vedeckou metodológiou, alebo má i vlastné, špecifické, autonómne metódy – osobitne pokiaľ ide o metódy právnej dogmatiky? Ide o „metódy“ alebo „len“ o štandardné operácie využívané v právnej dogmatike (právnej náuke o pozitívnom práve)?

4. Rozdiel medzi verejnoprávnou a súkromnoprávnou metódou regulácie – pluralizmus teórií o verejnom a súkromnom práve, rozdiely medzi verejným a súkromným právom z pohľadu metód - metóda vrchnostenskej regulácie, metóda súkromnej autonómie vôle, metódy subsidiarity a proporcionality (verejno)právnej úpravy

**Otázky:**

1. Vymedzte vzájomné vzťahy a predmet záujmu teórie práva a metodológie práva

2. Vymedzte vzájomné vzťahy a predmet záujmu filozofie práva a metodológie práva

3. Vymedzte predmet právnej metodológie – využíva právo špecifické metódy alebo skôr štandardné operácie?

4. Vysvetlite rozdiel medzi verejnoprávnou a súkromnoprávnou metódou regulácie

1. **prednáška: Post-pozitivizmus v práve. Pramene práva v právnom post-pozitivizme. ZDIEĽANÁ PREDNÁŠKA - Tomáš Gábriš, Miriam Laclavíková**

**Okruhy:**

1. Právny systém verzus právny poriadok – protikladné teórie o tom, ktorý pojem je širší a ktorý užší, ktorý naznačuje systematickosť práva a ktorý iba súhrn právnych prvkov, vzťah s pojmami právna rodina, veľký právny systém
2. Právne princípy v súdnej praxi – uzatvorený, otvorený a pohyblivý (pootvorený) systém/súbor práva; otvorené/dynamické prvky pootvoreného systému práva s dôrazom na právne princípy a ich odlíšenie od zásad, noriem a pravidiel; materiálne a formálne princípy/zásady; špecifiká aplikácie princípov v porovnaní s normami
3. Neokonštitucionalizmus – ústavné hodnoty a ľudské práva v súdnej praxi – právny štát verzus ústavný štát, konštitucionalizmus a neokonštitucionalizmus; podoby neokonštitucionalizmu, význam ústavných hodnôt a ľudských práv v práve
4. Zmena právnej metodológie v 21. st. – od interpretácie späť k argumentácii; princípy, ľudské práva a hodnoty = normy alebo topické argumenty? - interpretácia alebo argumentácia princípmi, ľudskými právami a hodnotami?

**Otázky:**

1. Vysvetlite možné vzťahy pojmov právny systém a právny poriadok
2. Odlíšte právne normy ako statické prvky práva a právne princípy a ich pomeriavanie ako dynamický prvok pootvoreného systému práva
3. Vysvetlite koncept neokonštitucionalizmu a význam ústavných hodnôt a ľudských práv v tvorbe, realizácii a aplikácii práva
4. Principializmus a neokonštitucionalizmus ako návrat od dominantnosti interpretácie práva späť k významu argumentácie v práve
5. **prednáška: Metodológia tvorby práva. - Tomáš Gábriš**

**Okruhy:**

1. Právo ako norma, fakt alebo akt? – rozdiely v pozitivistickom, sociologickom a fenomenologickom chápaní práva (Schreierov Rechtsakt); návrat k Aristotelovej praxis v etike a práve? Príbuznosť s common law? Dopady pre koncept tvorby práva a význam legislatívy – právne predpisy, právne normy, alebo len právne návody? Hierarchia, uzavretosť a výlučnosť prameňov práva, alebo len štandardné poradie návodov v práve?
2. Právna dogmatika a tvorba práva zákonodarnou mocou – dogmatika ako opis a analýza platného práva vo svetle právnej náuky; viazanosť zákonodarcu dogmatikou alebo viazanosť dogmatiky zákonom?; „dogmatická právna veda“ alebo len „právna náuka“/doktrína práva/právna dogmatika?
3. Právna dogmatika a sudcovské dotváranie práva – dogmatika ako opis a analýza súdnych rozhodnutí vo svetle právnej náuky; viazanosť sudcu dogmatikou alebo viazanosť dogmatiky súdnou praxou?; judikatúra verzus (ustálená) súdna prax;
4. Zásady tvorby legislatívy – metodologické požiadavky na legislatívu

**Otázky:**

1. Právo ako norma, fakt alebo akt? Porovnanie pozitivistického, sociologického a „praktického“ chápania práva. Porovnanie s krajinami common law.
2. Aké sú vzájomné vzťahy medzi právnou dogmatikou a tvorbou práva zákonodarnou mocou (legislatívou)?
3. Aké sú vzájomné vzťahy medzi právnou dogmatikou a súdnou praxou/sudcovským dotváraním práva?
4. Uveďte základné zásady tvorby legislatívy.
5. **prednáška: Právne písanie – tvorba právneho textu. - Tomáš Gábriš**

**Okruhy:**

1. Metodológia a metodika legislatívy – metodologické východiská tvorby práva (metodológia pre zákonodarcu a legislatívca) a metodika legislatívnych pravidiel; legislatívne pravidlá vlády SR; legislatívne pravidlá NR SR; zákon o tvorbe právnych predpisov
2. Formálna logika a súlad legislatívy s dogmatikou práva – základné pravidlá formálnej logiky pre zákonodarcu a legislatívca; pravidlo identity, pravidlo sporu, pravidlo vylúčenia tretieho a ich aplikácia na vzťahy vnútri legislatívy a vzťahy medzi legislatívou a právnou dogmatikou
3. Legislatívna technika/nomografika – technická stránka tvorby legislatívy – zákonodarný proces, rokovací poriadok; zákon o tvorbe právnych predpisov; požiadavky legislatívnych pravidiel vlády a NR SR
4. Právny jazyk – termíny a pojmy v zákone o tvorbe právnych predpisov, v legislatívnych pravidlách vlády a NR SR

**Otázky:**

1. Vysvetlite vzájomný vzťah a obsah pojmov metodológia a metodika tvorby legislatívy
2. Ako sa využíva formálna logika v legislatíve a právnej dogmatike?
3. Vysvetlite pojem a koncept legislatívnej techniky alebo nomografiky – priblížte obsah legislatívnych pravidiel vlády a NR SR.
4. Predstavte pravidlá pre právny jazyk vyjadrené v zákone o tvorbe právnych predpisov, v legislatívnych pravidlách vlády a NR SR
5. **prednáška: Metodológia aplikácie práva – proces aplikácie práva, pomeriavanie a proporcionalita v aplikačnej praxi. - Tomáš Gábriš**

**Okruhy:**

1. Metóda a metodika subsumpcie pri aplikácii práva – Kantovo chápanie súdnosti ako predpokladu schopnosti subsumpcie; metodické kroky subsumpcie – podraďovania skutkového stavu pod právnu normu v procese aplikácie práva
2. Dialektická logika a dialektická metóda aplikácie práva – dialektická logika ako materiálna logika - opak formálnej logiky; socialistické chápanie dialektiky; moderné chápanie dialektiky ako argumentačného prístupu k aplikácii práva
3. Dialogická logika v súdnej aplikácii práva – predstavitelia a špecifiká dialogickej logiky, jej využiteľnosť pri popise a návode pre súdne konania
4. Alexyho formula pri pomeriavaní princípov – pomeriavanie princípov ako formalizovaný postup alebo len ako zdanie metódy pre verifikovateľné závery?

**Otázky:**

1. Popíšte metódu a metodiku subsumpcie pri aplikácii práva
2. Čo sa chápalo pod dialektickou logikou a čo sa rozumie pod dialektickou metódou aplikácie práva?
3. Ako vysvetľuje dialogická logika priebeh súdnej aplikácie práva?
4. Predstavte a posúďte fungovanie Alexyho formuly pri pomeriavaní princípov
5. **prednáška: Metodológia aplikácie práva – právna interpretácia v aplikačnej praxi. - Tomáš Gábriš**

**Okruhy:**

1. Podoby filozofickej a metodologickej hermeneutiky – Schleiermacherova hermeneutika zdôrazňujúca historickú vôľu, Gadamerova hermeneutika zdôrazňujúca splývanie minulých a súčasných horizontov, Ferrarisova radikálna hermeneutika prekonávajúca minulosť
2. Rekonštruktívna a integratívna právna hermeneutika – medzi historickým výkladom a aktualizačným výkladom – Bettiho právna hermeneutika a vôľa zákonodarcu pri výklade právnych predpisov; Gadamerova právna hermeneutika ako dôraz na aktualizáciu z pohľadu subjektu interpretácie
3. Interpretácia faktov a interpretácia práva – medzi objektívnou a subjektívnou interpretáciou – porovnanie interpretačných postupov pri výklade skutočností (faktov) a pri výklade práva; interpretácia právnych predpisov, právnych úkonov (aktov realizácie práva) a aktov aplikácie práva
4. Štandardné interpretačné operácie v práve – pravidlá prednosti v právnej interpretácii podľa J. Wintra

**Otázky:**

1. Aké podoby hermeneutiky predstavujú Schleiermacher, Gadamer a Ferraris?
2. Vysvetlite rozdiely medzi rekonštruktívnou a integratívnou právnou hermeneutikou
3. Čím sa líšia a čo majú spoločné interpretácia faktov a interpretácia práva?
4. Predstavte pravidlá prednosti v právnej interpretácii podľa J. Wintra
5. **prednáška: Metodológia aplikácie práva – za hranicami interpretácie – neurčité pojmy, medzery v práve, analógia a redukcia v aplikačnej praxi. - Tomáš Gábriš**

**Okruhy:**

1. Neurčité pojmy v práve a ich dynamický metodologický význam – jadro a okraj pojmu; úrovne významu pojmu; právna istota a neurčité pojmy; stabilita a dynamika práva; neurčité pojmy ako dynamické prvky vývoja práva; štandardy v práve
2. Medzery v zákone a v práve alebo prirodzená pórovitosť práva? - otvorená textúra práva ako nedostatok alebo prirodzená súčasť práva; druhy medzier v zákone a práve; opomenutie zákonodarcu a nečinnosť zákonodarcu
3. Analógia ako nástroj vypĺňania medzier v zákone a v práve – analogické myslenie vo filozofii a v práve; metóda analógie v právnej kazuistike; metodika analógie
4. Teleologická redukcia ako nástroj právnej dištinkcie – iný pohľad na disociáciu a vyvrátiteľnosť v práve

**Otázky:**

1. Vysvetlite význam neurčitých pojmov a štandardov v práve
2. Vysvetlite existenciu a druhy medzier v zákone a v práve a podoby mlčania zákonodarcu
3. Priblížte metódu a metodiku analógie ako nástroja vypĺňania medzier v zákone a v práve
4. Vysvetlite teleologickú redukciu ako nástroj právnej dištinkcie
5. **prednáška: Metodológia aplikácie práva – právna argumentácia – argumentačné nástroje v aplikačnej praxi. - Tomáš Gábriš**

**Okruhy:**

1. Argumentácia právnických profesií v procese aplikácie práva – rozdiely v argumentácii sudcu, advokáta, notára, exekútora, ...
2. Fázy výstavby argumentu – teória argumentácie a metodika právneho argumentu
3. Kontrolné mechanizmy argumentácie – skúšky správnosti právnej argumentácie v procese aplikácie práva
4. Argumenty z dogmatiky – dogmatika ako zdroj argumentov; dogmatický argument systematikou práva a dogmatický argument právnou doktrínou v procese aplikácie práva; dogmatika medzi prameňom práva, vedou a praxou: historické chápanie dogmatiky ako prameňa práva; dogmatika práva ako dogmatická právna veda?; dogmatika ako súčasť právnej praxe tvorby, realizácie a aplikácie práva

**Otázky:**

1. Priblížte rozdiely v spôsobe právnej argumentácie rôznych právnických profesií
2. Predstavte metodické fázy výstavby právneho argumentu
3. Predstavte základné kontrolné mechanizmy právnej argumentácie pri aplikácii práva
4. Právna dogmatika medzi prameňom práva, vedou a zdrojom argumentov v praxi práva
5. **prednáška: Právnické písanie – tvorba právnických textov. - Miriam Laclavíková**

**Okruhy:**

1. Typy odborných právnických textov a ich tvorba

2. Metódy využívané pri tvorbe právnických textov

3. Zdroje využívané pri tvorbe právnických textov

4. Právnický jazyk a odborná terminológia

**Otázky:**

1. Uveďte typy odborných právnických textov a vymedzte ich základné znaky.

2. Priblížte metódy používané pri tvorbe právnických textov s ich aplikáciou na konkrétne príklady.

3. Uveďte odborné zdroje využívané pri tvorbe právnických textov, ide delenie, využitie a možnosti ich dohľadania.

4. Priblížte právnický jazyk a jeho špecifiká. Aké sú najčastejšie chyby pri tvorbe odborného právnického textu?

1. **prednáška: Právnické písanie a etika právnej interpretácie a právnej argumentácie. - Tomáš Gábriš**

**Okruhy:**

1. Hranice klamstva a dezinterpretácie v argumentácii a interpretácii práva pred súdom – lož, omyl a podvod medzi filozofiou a právom
2. Právna analýza/stanovisko – jedno správne riešenie?; metodiky tvorby právnej analýzy; snaha o objektívnosť a nestrannnosť; „stranícky“ záver a odporúčanie
3. Vedecký/odborný právnický text – vedecký/akademický podvod a plagiátorstvo
4. Negociácia s protistranou – metodické kroky negociácie; subjektívne prvky negociácie; zavádzanie a logické fauly v negociácii

**Otázky:**

1. Kde vidíte hranice klamstva a dezinterpretácie v priebehu súdneho konania?
2. Predstavte metodiku a objektívne a subjektívne prvky pri tvorbe právnej analýzy/stanoviska
3. Vysvetlite, čo je to vedecký podvod a plagiátorstvo v právnickom písaní
4. Predstavte metodiku a špecifiká procesu negociácie v právnej praxi.

1. **prednáška: Metodológia realizácie práva – zneužitie a porušenie práva, retroaktivita, vzťah zákona a právneho úkonu. - Tomáš Gábriš**

**Okruhy:**

1. Zneužitie práva, obchádzanie zákona a porušenie zákona/práva – neoprávnenosť, protiprávnosť a trestnosť; delikt a jeho civilné a trestné chápanie
2. Zásada zachovania práv a zásada budúceho pôsobenia zákona; prechodné (intertemporálne) ustanovenia
3. Podoby retroaktivity – pravá, nepravá retroaktivita; povolená retroaktivita; zásadná okamžitá účinnosť procesnoprávnych noriem
4. Verejný záujem a hranice parémie Pacta sunt servanda - ochrana spotrebiteľa a slabšej strany; iný verejný záujem a verejnoprávny zásah do právnych vzťahov; zákaz vzdania sa práv

**Otázky:**

1. Rozlíšte neoprávnenosť, protiprávnosť a trestnosť ako stupne porušenia práva
2. Čo sú to nadobudnuté práva a ktorými právnymi nástrojmi sú chránené?
3. Predstavte povolené a nepovolené druhy retroaktivity.
4. Predstavte všeobecne prípady povolených verejnoprávnych zásahov do právnych vzťahov.
5. **prednáška: Metodológia realizácie práva - výklad právnych úkonov. - Tomáš Gábriš**

**Okruhy:**

1. Rekonštruktívna hermeneutika a výklad právnych úkonov – predstavitelia (Betti, Coing); kánony výkladu právnych úkonov podľa E. Bettiho
2. Výklad právnych úkonov v súkromnom práve – platná právna úprava v Občianskom zákonníku a Obchodnom zákonníku a jej limity; výklad contra proferentem
3. Výklad právnych úkonov v pracovnom práve – platná právna úprava v Zákonníku práce a jej limity
4. Výklad právnych úkonov vo verejnom práve – in dubio pro reo, výklad pro libertate; výklad pro persona

**Otázky:**

1. Vysvetlite pojem rekonštruktívna hermeneutika a predstavte Bettiho kánony interpretácie právnych úkonov
2. Uveďte základné kánony výkladu právneho úkonu v slovenskom súkromnom práve
3. Predstavte základné kánony výkladu právneho úkonu v pracovnom práve
4. Predstavte základné kánony výkladu právnych úkonov vo verejnom práve